જોકે, રક્ષા મંત્રાલયના આ નિર્ણયને હજી અમેરિકાન સંસદની મંજૂરી મળવી બાકી છે. આ પહેલાં પણ અમેરિકાએ વર્ષ 2018ની શરૂઆતમાં પાકિસ્તાનને 50 કરોડ ડૉલરની આર્થિક મદદ રદ કરી દીધી હતી. એ સમયે અમેરિકન રાષ્ટ્રપતિ ડોનાલ્ડ ટ્રમ્પે વર્ષ 2018ના પ્રથમ દિવસે જ એક ટ્વીટમાં પાકિસ્તાન પર જુઠ્ઠું બોલવાનો અને ચરમપંથીઓને પનાહ આપવાનો આરોપ લગાવ્યો હતો. ટ્રમ્પે કહ્યું હતું કે, પાકિસ્તાન અમેરિકા પાસેથી અબજો ડોલર્સની મદદ લેવા છતાં ચરમપંથીઓને પાળી રહ્યું છે. ટ્રમ્પે કહ્યું હતું કે, “અમેરિકાએ છેલ્લાં 15 વર્ષમાં પાકિસ્તાનને 33 અબજ ડોલર્સથી વધુની મદદ કરી અને તેણે બદલામાં ખોટી વાતો અને છળ સિવાય કશું જ નથી આપ્યું. એ વિચારે છે કે અમેરિકન નેતા મૂર્ખ છે. અમે અફઘાનિસ્તાનમાં જે આતંકવાદીઓને શોધી રહ્યા છીએ, તેમણે એ લોકોને પનાહ આપી છે. બસ હવે વધુ અમે બેવકૂફ બનીશું નહીં.